В Чехия хиляди показаха червен картон на президента Милош Земан на 25-ата годишнина от Кадифената революция - Телевизия Европа
В Чехия хиляди показаха червен картон на...
В Чехия хиляди показаха червен картон на президента Милош Земан на 25-ата годишнина от Кадифената революция
Германският президент Йоахим Гаук, който бе в Прага за 25-годишнината от падането на комунизма, бе улучен по главата от яйце, предназначено за чешкия му колега Милош Земан, обяви чешкото президентство. Самият Земан бе подложен на освирквания и дюдюкания от демонстранти, които са против проруската му, според тях, ориентация и грубия му език. Освен германския президент в церемонията участваха президентите на Унгария Янош Адер, на Полша Бронислав Коморовски и на Словакия Андрей Киска. Проявата бе част от честванията на 25 години от Кадифената революция, довела до падането на комунизма в бивша Чехословакия. Отбелязването на 25 години от Кадифената революция в Чехия мина под знака на протести срещу външната политика на президента Милош Земан. Чехите отбелязаха четвърт век от началото на Кадифената революция, довело до рухването на комунистическия режим в Чехословакия.
По този повод в центъра на Прага бе организиран голям протестен поход, участниците в който размахваха червени картони, вместо да дрънкат ключове, за да дадат оценка на дейността на президента Милош Земан. В Прага петте хиляди участници в похода издигаха този характерен за футбола наказателен знак срещу държавния глава, когото те обвиняват, че се ориентира твърде близо към Москва – властовия център, доминирал над Чехословакия от 1948 до 1989 г.
На различни места в Прага и в други градове на Чехия хора палеха свещи по улиците, спомняйки си паметния ден преди 25 години, когато полицията със сила разтури студентска демонстрация и това на свой ред отприщи „нежната революция”, свалила комунистите и довела на власт дисидента Вацлав Хавел.
70-годишният президент Земан, който е бивш премиер от левицата, защитаваше Русия, докато партньорите от ЕС налагаха икономически санкции срещу Москва заради ролята ѝ в украинската криза. Земан все пак подкрепи санкциите срещу Москва, но само след като те бяха смекчени.
Германският президент Йоахим Гаук, който бе в Прага за 25-годишнината от падането на комунизма, бе улучен по главата от яйце, предназначено за чешкия му колега Милош Земан, обяви чешкото президентство. На церемония на площад в Прага „президентът Гаук бе улучен в слепоочието. Той бе разтърсен от удара, но продължава програмата си по план“, се казва в изявлението.
Чешкият президент се извинил на германския си колега и му казал: „Извинявайте, г-н президент, това яйце беше за мен, не за вас“.